Disney verjaar, ons kies prinsesse! | SARIE
FOTO Phyllis Green	5 Desember 2016
Disney verjaar, ons kies prinsesse!	deur SARIE.com-span
Of dit nou Sneeuwitjie, Aspoestertjie of selfs Kate Middleton is, elke meisie het al daarvan gedroom om ŉ prinses te wees.
Wie kan die goue rok van Belle in Beauty and the Beast vergeet? Of Ariel se bloedrooi hare in The Little Mermaid? Gelukkig word talle kinders en selfs grootmense steeds bederf met moderne animasieprente soos Frozen (2013) en die opkomende Moana (2016).
Dis vandag Walt Disney se verjaardag! Die skepper van Mickey Mouse, Donald Duck en ander Disney-karakters sou vandag 115 jaar oud gewees het. Hy is in 1966 net 10 dae ná sy 65ste verjaardag oorlede.
Hier’s ons keuses van wie die Disney-prinsesse en -prinse moet vertolk.
Sneeuwitjie – Rolanda Marais
FOTO Clinton Lubbe
Met haar ligte vel en donker hare sal sy perfek wees as die skone Sneeuwitjie.
Die prins – Jozua Malherbe
Daar is net een mens wat die prins kan speel – haar man, Jozua Malherbe!
Belle in Beauty and the Beast – Donnalee Roberts
Ons kan nie aan ŉ mooier Belle dink nie. Met Donnalee se donker hare en bruin oë sal sy absoluut beeldskoon lyk in die bekende goue rok.
Prins Adam/Beast – Ivan Botha
7de Laan se Pieter en Annelie, Pad na jou Hart se Basson jnr. en Amory, Vir Altyd se Hugo en Nina. Vir die afgelope paar jaar is Ivan Botha en Donnalee Roberts die silwerdoek se goue paartjie. En soos met koning Midas, verander alles waaraan dié twee raak in goud, oftewel lokettreffers. Daarom is daar niemand anderste as Ivan wat teenoor Donnalee moet speel nie.
Donnalee en Ivan in ‘n toneel uit Vir Altyd. Die trourok is deur Vesselina Pentcheva gemaak.
Aspoestertjie – Nadia Valvekens
Met Nadia se blou oë en blonde hare sal sy beslis haar stiefma en stiefsusters op hul plek sit.
Prins Charming – Bok van Blerk
Met sy diep stem en sy donker hare sal die talentvolle Bok perfek wees om Aspoestertjie se hart te steel.
FOTO Facebook / Bok van Blerk
Ariel in The Little Mermaid – Amalia Uys
Amalia is perfek vir Ariel! Met haar bloedrooi hare en petite lyf sal sy beslis prins Eric se hart kan wen.
Prins Eric – Armand Aucamp
Die sjarmante Armand het talle kere bewys dat hy ’n reeks én ’n fliek kan dra. Ons dink hy sal perfek wees vir die rol van prins Eric!
FOTO Anika Molnár
Raponsie in Tangled - Nadia Beukes
Vanjaar het Nadia haar eie sprokiestroue gehad. Maar ons dink sy sal ’n perfekte Raponsie maak!
Flynn Rider – Tim Theron
Ons dink Tim sal perfek wees as die held Flynn Rider. Nie net sal hy ons laat lag nie, maar ook sy man kan staan langs Nadia. Met ’n tikkie sjarme – natuurlik!
FOTO: Conrad Bester
Jasmine in Aladdin – Monique Sutherland (SARIE se Voorbladgesig van die Jaar 2014-wenner)
Met haar jeugdige voorkoms en donker hare is sy perfek vir die rol van Jasmine. Ons weet net met wie sy op die towertapyt kan reis.
Prins Aladdin – DJ Mouton
Talentvol is hy beslis. En soos ’n verkleurmannetjie sal hy in dié karakter se skoene ten volle kan klim. Ons dink hy is perfek!
Elsa en Anna in Frozen – Leandie du Randt (Elsa) en Christia Visser (Anna)
Die talentvolle Leandie en Christia sal die perfekte geliefde sussies van Frozen wees.
Kristoff – Gideon Lombard
Gideon sal perfek wees as Kristoff! Ons wonder wie die stem van Olaf sal vertolk?
Aurora in Sleeping Beauty – Karlien van Jaarsveld
Ons dink Karlien is perfek as die Slapende Skoonheid.
Prins Philip – Viljé Maritz
Met sy blonde hare en blou oë sal Viljé beslis die bose Maleficent kan verslaan.
Tiana in Princess and the Frog – Portia Moemedi (SARIE Voorbladgesig van die Jaar 2015-finalis)
Met een soen sal Portia beslis ’n padda in ’n prins kan verander.
Prins Naveen – Emo Adams
Met sjarme en ’n skerp humorsin sal hy perfek wees om die rol van prins Naveen te vertolk.
FOTO Facebook / Emo Adams
Merida in Brave – Marike Nel (SARIE Voorbladgesig van die jaar 2013-wenner)
Marike sal perfek wees as die vurige heldin van Skotland.
Pocahontas – Tracey Lange
Tracey en haar kleurvolle persoonlikheid sal perfek as dié Disney-prinses werk.
John Smith – Pietie Beyers
Hy’s klaar besig om harte te steel op die kykNET-sepie Binnelanders. Ons dink hy sal perfek wees as dié bekende Engelsman.
Wat dink jy van ons keuses?
Marion Cotillard sê: “Dis nie my skuld nie”